આ અંગે મળતી માહિતી અનુસાર પલસાણા તાલુકાના તાતીથૈયા ગામે તેજસ જીતેન્દ્રસિંહ ખરવાસીયા નાઓ રહે છે, જેમનો બારડોલીની ધુલીયા ચોકડી નજીક નેશનલ હાઇવે નંબર-53 પર અગાસી માતાના મંદિર નજીક રિલાયન્સ કંપનીનો સાંઈનાથ પેટ્રોલ પમ્પ આવેલ છે. આ પેટ્રોલ પમ્પ પર રવિવારના રોજ સુપરવાઈઝર ભાવિન નરેશભાઈ ગરાસિયા, તેમજ પેટ્રોલપમ્પ પર નોકરી કરતા આનંદભાઈ સુરેશભાઈ ઢોડીયા તેમજ પમ્પ પર વોચમેન તરીકે જયરામ ચૌધરી નાઓએ ફરજ અજાવે છે. અને આ ત્રણેય ઈસમો શનિવારની રાત્રી દરમ્યાન ફરજ પર હાજર હતા તે દરમ્યાન રવિવારના રોજ વહેલી સવારે 5 વાગ્યાની આસપાસ તેઓ પમ્પની ઓફિસમાં બેઠા હતા. ત્યારે એક બજાજ પલ્સર અને એક હીરો સ્પ્લેન્ડર મોટરસાયકલ પર ચાર યુવાનો આવ્યા હતા. અને ઓફિસ નજીક જઈ પેટ્રોલ પુરાવા અંગે જણાવ્યું હતું। જેથી પેટ્રોલ પમ્પના વોચમેન જયરામભાઈ દરવાજો ખોલી બહાર નીકળતા આ ચારેય ઈસમોં ઓફિસમાં ધસી આવી પ્લાસ્ટિકની બંદૂક અને ચપ્પુ બતાવી પકમ્પ પર નોકરી કરનાર ત્રણેય કર્મચારીને બંધક બનાવી રોકડા 15 હજાર તેમજ બે મોબાઈલ ફોન જેની કિંમત રૂ. 8500 મળી કુલ 23500ની લૂંટ ચલાવી ફેરા થઇ ગયા હતા. બનાવ અંગે પેટ્રોલપમ્પના સુપરવાઈઝરે બારડોલી પોલીસ મથકે ફરિયાદ આપતા પોલીસે ગુનો નોંધી આગળની તપાસ હાથ ધરી છે.